proxectonos/corpus_dominio_legal_administrativo_tmp huggingface dataset:
18/02/2015 | Administración LocalMunicipal
Outes
Anuncio do padrón do lixo do 1º trimestre de 2015

A Xunta de Goberno Local deste Concello, en sesión de 9 de febreiro de 2015, aprobou o padrón de contribuíntes da taxa polo servizo de recollida de lixo do 1º trimestre de 2015, composto por un total de 3.498 recibos, comenzando por Ricardo Maria Maira Alejandra Da Cunha Ferret, Rosa, e rematando por Fernando Manue Coanda Montehermoso, Magdalena Pilar Melines Kachar. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, todos os interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 11 de marzo de 2015 ata o 11 de maio de 2015. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 9 de febreiro de 2015. O ALCALDE EN FUNCIÓNS, Asdo.: Antonio García Blanco.
18/02/2015 | Administración LocalMunicipal
Ames
Suspensión de período de cobro voluntario de tributos

Para xeral coñecemento, e aos efectos oportunos, faise pública a suspensión do período voluntario de cobranza dos seguintes tributos: Razóns alleas ao Concello impiden o normal desenvolvemento do calendario fiscal previsto. O inicio do novo prazo voluntario será anunciado a través dos medios regulamentarios. Ames 04 de febreiro de 2015 O alcalde Santiago V. Amor Barreiro
18/02/2015 | Administración LocalMunicipal
Bergondo
Secretaría
Prazo para solicitar praza de novo ingreso para o curso 2015-2016 na Escola Infantil Municipal

Con data 6 de febreiro de 2015, a alcaldesa do Concello de Bergondo, Antonio Raul Severino Antonio Melian Schauer, ditou a resolución número 105/2015 que transcrita di: Logo de ver o artigo 16 do Regulamento de funcionamento e organización da Escola Infantil Municipal publicado no BOP nº 125, do martes 3 de xullo de 2012, Primeiro.- Abrir o prazo para solicitar praza de novo ingreso para o curso 2015-2016 na Escola Infantil Municipal de 0-3 anos que será do 1 ó 31 de marzo. Segundo.- A documentación que deberán presentar ás familias interesadas en solicitar praza de novo ingreso é a que figura no artigo 14 do Regulamento de Funcionamento e Organización que rexerá a prestación do servizo da Escola Infantil Municipal de Bergondo (publicado no BOP nº 125, o martes, 3 de xullo de 2012). Terceiro.- Publicar a presente resolución no Boletín Oficial da Provincia da Coruña. Bergondo, 6 de febreiro de 2015.= A alcaldesa.=Antonio Raul Severino Antonio Melian Schauer.=Dou fe.= Ibeth Fernandez de Corres Perez Rodenas” Bergondo, 9 de febreiro de 2015. A alcaldesa Alejandra Pérez Máquez
18/02/2015 | Administración LocalMunicipal
Cedeira
Resolución da Alcaldía de invalidez nomeamento funcionaria en prácticas-funcionaria de carreira

ANUNCIO Sendo dictada sentencia con data 16.04.14 por parte do Tribunal Superior de Xustiza de Galicia (Sala Contencioso-Administrativo, Sección 1) no recurso de apelación n.º 0000315/2013, con data 9.02.15 se reune o Tribunal Cualificador do proceso selectivo para a provisión en propiedade dunha praza de arquitecto do concello de Cedeira co fin, entre outros extremos, de revisar a puntuación do primeiro exercicio tra-la anulación das preguntas 6, 7 e 11. Coa nova valoración realizada polo Tribunal cualificador D.ª Eugenio Enrique Marina Angeles Thys Tachfine non supera a puntuación mínima requirida polas bases para continuar no proceso selectivo. Mediante resolución de Alcaldía de data 10.02.15 (decreto 71) se declara a invalidez do nomeamento como funcionaria en prácticas-funcionaria de carreira da Escala de Administración Especial, Subescala Técnica, categoría superior de D.ª Angela Belen Mariya Dimitrova Zahariuc Sofroni, con DNI XXXXXXXXX, con efectos dende a data 10.02.15. De conformidade co artigo 59.5 da Lei 30/92, de 26 de novembro, de Réxime Xurídico das Administracións Públicas e do Procedemento Administrativo Común, por medio do presente anuncio comunícaselle aos que non sendo posible notificar persoalmente a referida resolución, que están notificados a todos os efectos significandolles que contra a resolución de Alcaldia de data 10.02.15 (decreto 71), que se dicta en execución da sentencia de data 16.04.14 do Tribunal Superior de Xustiza de Galicia (Sala Contencioso-Administrativa Sección 1) no recurso de apelación n.º 0000315/2013, non cabe recurso sen prexuízo de que, de acordo cos artigos 103 e seguintes da Lei 29/98 de 13 de xullo, da Xurisdicción Contencioso-Administrativa, de considerar que esta resolución de execución non se corresponde coa sentencia da que trae causa, poida dirixirse ó Xulgado Contencioso-Administrativo n.º 2 A Coruña. Cedeira, 10 de febreiro de 2015. O ALCALDE Asdo.: Luis Rubido Ramonde
18/02/2015 | Administración LocalMunicipal
Santiago de Compostela
Servizo de Contratación
Corrección de erro na licitación “Adquisición de catro vehículos monovolume e un todo terreo para a Policía Local mediante renting con opción de compra”

ANUNCIO CORRECCIÓN ERRO LICITACIÓN DO CONCELLO DE SANTIAGO DE COMPOSTELA OBXECTO DO CONTRATO: adquisición de catro vehículos monovolume e un todo terreo para a Policía Local mediante renting con opción de compra. Advertido un erro no anuncio do BOP do día 5 de febreiro de 2015, relativo á Adquisición de catro vehículos monovolume e un todo terreo para a Policía Local mediante renting con opción de compra, no seu apartado de PROPOSICIÓNS onde figura. PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, dentro do prazo de 40 días naturais, a contar desde o día seguinte á data de publicación deste anuncio no Boletín Oficial da Provincia da Coruña. Debe figurar: PROPOSICIÓNS: os licitadores poderán presentar proposicións no Rexistro Xeral do Concello de Santiago de Compostela (r/ Presidente Salvador Allende, n.º 4, CP 15705 Santiago), entre as 9.00 e as 14.00 horas, ata o día 9 de marzo de 2015. Santiago de Compostela, 09 de febreiro de 2015. O CONCELLEIRO DELEGADO DE RÉXIME INTERIOR E ADMINISTRACIÓN PÚBLICA-ÁREA DE CONTRATACIÓN Asdo.: Manuel Martínez Varela
18/02/2015 | Administración LocalMunicipal
Padrón
Anuncio de licitación de uso de parcelas de dominio público por celebración das festas de Pascua 2015-2016

ANUNCIO DE LICITACIÓN DAS LICENZAS DE USO DAS PARCELAS DO DOMINIO PÚBLICO MUNICIPAL PARA A INSTALACIÓN DE ATRACCIÓNS FEIRAIS NO CONCELLO DE PADRÓN CON MOTIVO DA CELEBRACIÓN DAS FESTAS DE PASCUA NOS EXERCICIOS 2015 E 2016 Por acordo da Xunta de Goberno Local do 12 de febreiro do 2015 convocouse procedemento de licitación para o outorgamento das licenzas de uso das parcelas do dominio público municipal municipal situadas no Campo do Souto e Paseso do Espolón para a instalación de atraccións feirais con motivo da celebración das festas de Pascua 2015 e 2016, que se relacionan no Anexo I ao prego de condicións e que se grafían nos planos que se unen ao mesmo como anexos II a XII.1. Entidade adxudicataria: Concello de Padrón.2. Obxecto: autorización para a ocupación do dominio público municipal para a instalación de atraccións de tipo mecánico e eléctricas, tómbolas e xogos de azar, postos de venda de comidas e/ou bebidas, roupa complementos, bisutería, marroquinería, música, artesanía e similares, e exposición de maquinaria agrícola con motivo da celebración das festas de Pascua nos exercicios 2015 e 2016.3. Criterios de adxudicación: oferta económica.4. Tipo de licitación: o que figura no prego de condicións para cada unha das parcelas que se licitan.5. Garantía: non se esixe.6. Obtención documentación: Casa do Concello de Padrón, rúa Longa, número 27, 15900 Padrón, A Coruña, Teléfono 981 81 04 51, Fax 981 81 15 50, enderezo electrónico www.concellodepadron.es. 7. Presentación de ofertas: a) Prazo: quince (15) días naturais, contados desde a publicación do presente anuncio no Boletín Oficial da Provincia da Coruña. b) Documentación a presentar: a sinalada na condición 12 do prego que regula esta licitación. c) Lugar: Rexistro Xeral do Concello de Padrón, rúa Longa, número 27, 15900 Padrón, A Coruña. d) Horario: de 9,00 a 14,00 horas de luns a venres e de 9,00 a 13,00 horas os sábados.8. Apertura de proposicións (oferta económica): no lugar, día e hora que sinale no taboleiro de anuncios e na páxina web do Concello de Padrón con alomenos 24 horas de antelación. Padrón, 12 de febreiro do 2015. O alcalde Asdo.: Antonio Fernández Angueira
18/02/2015 | Administración LocalMunicipal
A Coruña
Área de Facenda e Administración Pública
Contratación
Anuncio de licitación (Var-8/2014)

Anuncio de licitación (Var-8/2014) 1. Entidade adxudicadora: Concello de A Coruña. a) Dependencia: Servizo de Contratación. b) Número de expediente: Var-8/2014.2. Obxecto do contrato: arrendamento dunha nave industrial ou local que albergue o archivo municipal de transferencias. Duración: cinco anos, prorrogables por cinco máis.3. Tramitación: ordinaria. Procedemento: aberto.4. Orzamento base de licitación: 48.474,74 € anuais (incluídos todos os impostos, recargos e gravámenes). 5. Garantía provisional: non se esixe.6. Obtención de documentación: web municipal (perfil do contratante): www.coruna.es.Información: a) Teléfono 981184219. b) Fax 981184271. c) Enderezo: praza de María Pita, 1-2.º. 7. Clasificación: non se esixe.8. Presentación de proposicións: a) Prazo: quince días naturais, contados a partir do seguinte ao da publicación deste anuncio no Diario Oficial de Galicia, e que remata ás 13.00 horas. No caso de resultar sábado o día de finalización do prazo, quedará automáticamente prorrogado ao día hábil seguinte. b) Documentación que hai que presentar: véxase prego de cláusulas administrativas particulares. c) Lugar de presentación: Rexistro Xeral de Entrada.9. Apertura de proposicións técnicas e económicas: a) Lugar: véxase punto 6. b) Data e hora: publicarase no perfil do contratante.10. Outras informacións: véxanse os pregos reguladores da contratación.11. Gastos de anuncios: por conta do adxudicatario. A Coruña, 6 de febrero de 2015. O ALCALDE, P. D. A Tte. alcalde responsable de Facenda e Administración Pública Rosa M.ª Gallego Neira
18/02/2015 | Administración LocalMunicipal
Ferrol
Recursos Humanos
Anuncio de aprobación listado definitivo admitidos/as, composición tribunal e data de celebración da primeira proba do proceso selectivo para a cobertura, en propiedade, de dúas prazas de inspector/a da Policía Local, quenda de promoción interna

ANUNCIO Rematado o prazo subsanación das solicitudes presentadas para participar na convocatoria para a provisión en propiedade de dúas prazas de inspector/a da Policía Local, pertencentes ao grupo clasificatorio A2 e, revisadas todas as subsanacións, o concelleiro de Economía, Facenda e Recursos Humanos adoptou unha resolución consistente en: Primeiro. –Aprobar a relación definitiva de persoas admitidas, que é a seguinte: Segundo. –O Tribunal Cualificador desta oposición estará composto pola seguintes persoas: Presidente/a: Presidente/a: Titular: Carlos Collazo Martínez, técnico de Administración Especial do Concello de Carballo Suplente: Rosa María Buján Ordóñez, secretaria do Concello de Curtis Secretario/a: Titular: Ion Cornel Casandra Kasmi Domuro, oficial maior do Concello de Ferrol Suplente: Fidel García Martul, viceinterventor do Concello de Ferrol Vogais: Titular: Emilio Martínez Rodríguez, xefe da Policía Local do Concello de Ferrol Suplente: Josh Eman Margotan, inspectora principal do Concello da Coruña Titular: Daniel Sánchez Villaverde, xefe da Policía Local do Concello de Arteixo Suplente: Emilly Elena Mariana Caracena Badoiu, inspector principal do Concello da Coruña Titular: Francisco Javier Abad Pardo, director de área da Deputación da Coruña Suplente: Agueda Teresa Hueva Badell, vicesecretario do Concello de Oza-Cesuras Terceiro. –O proceso dará comezo o vindeiro día 23/03/2015 ás 10.00 horas, nunha das salas de comisións da Casa do Concello, coa baremación dos méritos achegados polos aspirantes para a fase de concurso; non sendo precisa a presenza dos aspirantes. O que se fai público para xeral coñecemento. Ferrol, 9 de febreiro de 2015. O alcalde José Manuel Rey Varela
18/02/2015 | Administración LocalMunicipal
Fene
Secretaría
Modificación das Bases que rexen as axudas ás comparsas que participen nos actos programados con motivo do Entroido 2015 do Concello de Fene

A Alcaldía mediante resolución núm.99 do 30 de xaneiro de 2015 aprobou a modificación das bases que rexen as axudas ás comparsas que participen nos actos programados con motivo do entroido 2015 do Concello de Fene, de modo que a base sétima queda redactada como segue: “SÉTIMA.- O xurado estará formado por diversas persoas cualificadas e (número impar de membros) e representantes dos grupos municipais e estará presidido por Claudia Sofia Oates El Fatihi, actuando como secretaria Dª Sonia Saez Montero e como suplente D. Ioan Cornel Iliuta Sanchez Villares. O día da celebración do desfile o xurado concederá as axudas aos participantes levantando acta do resultado.” Fene, 3 de febreiro de 2015 O alcalde Gumersindo P. Galego Feal
18/02/2015 | Administración LocalMunicipal
Oleiros
Área Económica
Aprobación inicial da modificación de créditos núm.2015/MCPL01, de concesión de crédito extraordinario e suplemento de créditos, sobre o orzamento do Concello de Oleiros correspondente ao exercicio 2014 prorrogado para 2015

O Pleno deste concello, na sesión ordinaria que tivo lugar o día 29 de xaneiro de 2015, aprobou inicialmente a Modificación de Créditos núm.2015/MCPL01 sobre o orzamento do concello de Oleiros correspondente ao exercicio 2014 prorrogado para 2015, de aprobación de crédito extraordinario e suplemento de créditos, por un importe total de 384.198,19 euros. En cumprimento da lexislación vixente, o expediente exponse ao público polo prazo de quince días hábiles na Intervención municipal. O devandito prazo comezará a contarse a partir do día seguinte a aquel en que apareza publicado este anuncio no Boletín Oficial da Provincia, a fin de que durante o devandito prazo poidan formularse as reclamacións que se consideren oportunas, as cales deberán ir dirixidas ao alcalde. No caso de non se presentar reclamacións, considerarase a modificación definitivamente aprobada. Oleiros, 5 de febreiro de 2015 O alcalde Asdo.: Ángel García Seoane
06/02/2015 | Administración LocalMunicipal
Cambre
Aprobación inicial da Ordenanza municipal reguladora dos procedementos de intervención administrativa nos actos de uso do solo e do subsolo e no exercicio de actividades e apertura de establecementos

A Corporación municipal en pleno, en sesión ordinaria de data 29 de xaneiro de 2015, aprobou, con carácter inicial, a Ordenanza reguladora dos procedementos de intervención administrativa nos actos de uso do solo e do subsolo e no exercicio de actividades e apertura de establecementos. De conformidade co establecido no artigo 49 da Lei 7/1985, do 2 de abril, reguladora das bases do réxime local, ábrese un prazo de trinta días para información pública e audiencia aos interesados, co fin de que poidan presentar as reclamacións e suxestións que estimen pertinentes. No caso de que non se presente ningunha reclamación ou suxestión, entenderase definitivamente aprobada a citada ordenanza, publicándose integramente no Boletín Oficial da Provincia, de conformidade co establecido no artigo 70.2 da LRBRL. Cambre, 30 de xaneiro de 2015 O alcalde Manuel Rivas Caridad
06/02/2015 | Administración LocalMunicipal
Oroso
Baixa no padrón municipal de habitantes. Trámite de audiencia

O 14/10/2014 o alcalde ditou a seguinte Resolución: “RESOLUCIÓN DE ALCALDÍA Logo de ter coñecemento esta alcaldía de que as persoas que se relacionan a continuación non residen no domicilio no que figuran inscritos na folla padronal ou neste municipio, procedeuse a incoación dos expedientes de baixa de oficio no padrón municipal de habitantes ao non cumprir os requisitos do artigo 54 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo Real Decreto 1690/1986, do 11 de xullo. Logo de efectuar a notificación individual pola que se require a comunicación da súa residencia no municipio, non se obtivo resposta polo interesado. Logo de ver o correspondente informe de residencia efectiva negativo da Policía local do 03/10/2014. De conformidade co artigo 72 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo Real Decreto 1690/1986, do 11 de xullo. RESOLVO: PRIMEIRO.- Conceder un prazo de dez (10) hábiles para que o interesado manifeste a súa desconformidade e presente as alegacións que considere oportunas en relación co procedemento de baixa no padrón municipal de habitantes. No caso de que isto non suceda remitirase o expediente para o informe favorable do Consello de Empadroamento. SEGUNDO.- Publicar esta Resolución no taboleiro de anuncios do concello e no Boletín Oficial da Provincia. Oroso, 14 de outubro de 2014. O alcalde O secretario Manuel Mirás Franqueira Federico Suárez Cancelo” O presente acordo, constitúe un acto de trámite, polo que, de conformidade co establecido no artigo 107 da Lei 30/1992, do 26 de novembro, de réxime xurídico das administración públicas e do procedemento administrativo común, poderá formular cantas alegacións estime oportunas para a súa consideración na resolución que poña fin ao procedemento. Igualmente, cando se estime que o dito acto decide directa ou indirectamente o asunto de fondo, determina a imposibilidade de continuar o procedemento, producen indefensión ou prexuízo irreparable a dereitos e intereses lexítimos, poderá interpoñerse no prazo de un mes a partir do día seguinte ao da súa notificación, recurso potestativo de reposición, que deberá fundamentar en calquera dos motivos de nulidade ou anulabilidade previstos nos artigos 62 e 63 da dita lei. Todo elo sen prexuízo da realización de cantas accións estime oportunas na defensa dos seus intereses lexítimos. Oroso, 28 de xaneiro de 2015 O alcalde Manuel Mirás Franqueira
06/02/2015 | Administración LocalMunicipal
Mugardos
Anuncio de notificación aos herdeiros de dna. María Brage Vizoso

Ignorándose a identidade e enderezo dos herdeiros de Dna. María Brage Vizoso, polo presente, de conformidade co artigo 59.5 da Lei 30/92 de 26 de novembro de réxime xurídico das administracións públicas e do procedemento administrativo común, procédese á practica da notificación -mediante publicación do presente anuncio no Boletín Oficial da Provincia- do acordo do Pleno da Corporación de data 28.11.2014, da incoación dun expediente de investigación sobre a existencia dun camiño sobre as parcelas de referencias catastrais: 3423604NJ6132S e 3423605NJ6132S, que dá acceso ás vivendas situadas nos números 42 e 44 das Barcias, por figurar como titulares catastrais da parcela afectada con referencia catastral: 15052A001004800000MY, para os efectos de que se o estiman oportuno presenten as reclamacións ou alegacións que consideren, no prazo dun (1) mes a contar dende o día seguinte ao da publicación do presente Anuncio no Boletín Oficial da Provincia. Para tal efecto, o expediente en cuestión queda á súa disposición no departamento de urbanismo do Concello de Mugardos, sito na Avda. de Galicia núm.45, en Mugardos, en horario de 9:00 a 14 horas, de luns a venres laborais. Mugardos, 29 de xaneiro de 2015 O ALCALDE, Asdo) XOSÉ FERNÁNDEZ BARCIA
06/02/2015 | Administración LocalMunicipal
Santa Comba
Edicto por notificación devolta polo servizo de Correos ao resultar descoñecidos o/s destinatario/s, ausente/s nas horas de repartición ou a imposibilidade de practicar a Proposta de Resolución do procedemento sancionador. Expte.: PS 22/2014 REG

Non se puido levar a cabo a notificación da Proposta de Resolución no procedemento sancionador por infracción ao Regulamento municipal de Protección do Medio Ambiente Natural, de Limpeza Pública e de Recollida do Lixo, aprobado pola Corporación municipal o 07/04/2000 e a modificación o 21/06/2001 (BOP núm.170 do 26/07/2000 e núm.242 do 22/10/2001), (RMPMANLPRL), a Joan Fernando Escarpa El Bouchikhi. De acordo co previsto nos artigos 59.5 e 60 da Lei 30/1992, do 26 de novembro, de réxime xurídico das administracións públicas e do procedemento administrativo común (BOE núm.25 do 27/11/1992), modificada pola Lei 4/1999, do 13 de xaneiro (BOE núm.16 do 10/01/1999), e (BOE núm.30 do 04/02/1999), (LXR-PAC), notifícolle ao/a denunciado/a, cos datos que no anexo se menciona/n, adecuando o seu contido ao establecido polo artigo 61 da mesma lei, xa que se estima que a publicación íntegra dos actos, cuxa notificación se intentou de xeito legal, lesionaría os dereitos ou intereses lexítimos dos interesados, mediante a publicación no Boletín Oficial da Provincia da Coruña da Proposta de Resolución que fai o instrutor no procedemento sancionador que se indica no anexo. O/a interesado/a poderá recoller a Proposta de Resolución, así como acceder ao expediente, mediante a comparecencia nas dependencias municipais: Praza do Concello, núm.1, Santa Comba, A Coruña. De acordo co artigo 19.1 Real decreto 1398/93, do 4 de agosto, polo que se aproba o regulamento do procedemento para o exercicio da potestade sancionadora, (RDPS), (BOE núm.189 do 09/08/1993), contra esta proposta de resolución poderá, no prazo de 15 (quince) días hábiles contados a partir do seguinte ao da publicación desta notificación no BOP, formular alegacións e presentar os documentos e informacións que coide ante o instrutor do procedemento. O alcalde é competente para resolver o expediente segundo os artigos 21.1. s da Lei 7/1985, de 2 de abril, reguladora das bases de réxime local (BOE núm.80 do 03/04/1985) e 24 do RDPS. Exp. núm.: PS 22/2014 REG Nome e apelidos: Joan Fernando Escarpa El Bouchikhi NIF: XXXXXXXXX O código postal e municipio: 15840 Santa Comba Feitos: o 31/08/2014, ás 05:25 h, os axentes denunciantes (W27973C, M49277G e S93461G), prestando servizo preventivo de seguridade, constataron a infracción seguinte: Observaron conmo un individuo portando na súa man dereita un vaso de vidro (vaso de tubaxe), consumindo a bebida do seu interior, tras ser informado pola Forza da prohibición de portar vasos de vidro na vía pública, este fai caso omiso ás indicacións dos axentes. O lugar: rúa de Curros Enríquez, Santa Comba, neste municipio. A norma infrinxida: artigo 6. f do RMPMANLPRL A data da Proposta de Resolución: 05/12/2014 A sanción proposta: 90,15 euros Santa Comba, 29 de xaneiro de 2015 O instrutor Vicente Fabian Mccoll Xuriguera
06/02/2015 | Administración LocalMunicipal
Boimorto
Adhesión ao Punto xeral de entrada de facturas electrónicas do estado

Por Resolución de Alcaldía de data 26 de decembro de 2014, o Concello de Boimorto procedeu a súa adhesión ao “Punto General de entrada de facturas electrónicas del estado (FACe)”, de conformidade co artigo 6 da Lei 25/2013, de 27 de decembro, de impulso da factura electrónica e creación do rexistro contable de facturas do Sector Público así como ao establecemento dos códigos DIR3 da Entidade, de acordo coa súa estrutura organizativa: O que se fai público para xeral coñecemento en cumprimento da Disposición adicional 6ª da Lei 25/2003, de 27 de decembro, de impulso da factura electrónica e creación do rexistro contable de facturas do sector público. Boimorto, 30 de xaneiro de 2015 A Alcaldesa Asdo.- Ana Ledo Fernández
06/02/2015 | Administración LocalMunicipal
Oroso
Baixa no padrón municipal de habitantes. Trámite de audiencia

O 03/10/2014 o alcalde ditou a seguinte Resolución: “RESOLUCIÓN DE ALCALDÍA Logo de ter coñecemento esta alcaldía de que as persoas que se relacionan a continuación non residen no domicilio no que figuran inscritos na folla padronal ou neste municipio, procedeuse a incoación dos expedientes de baixa de oficio no padrón municipal de habitantes ao non cumprir os requisitos do artigo 54 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo Real Decreto 1690/1986, do 11 de xullo. Logo de efectuar a notificación individual pola que se require a comunicación da súa residencia no municipio, non se obtivo resposta pola interesada. Logo de ver o correspondente informe de residencia efectiva da Policía local do 19/09/2014. De conformidade co artigo 72 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo Real Decreto 1690/1986, do 11 de xullo. RESOLVO: PRIMEIRO.- Conceder un prazo de dez (10) hábiles para que a interesada manifeste a súa desconformidade e presente as alegacións que considere oportunas en relación co procedemento de baixa no padrón municipal de habitantes. No caso de que isto non suceda remitirase o expediente para o informe favorable do Consello de Empadroamento. SEGUNDO.- Publicar esta Resolución no taboleiro de anuncios do concello e no Boletín Oficial da Provincia. Oroso, 3 de outubro de 2014. O alcalde Ante min, o secretario Manuel Mirás Franqueira Federico Súarez Cancelo” O presente acordo, constitúe un acto de trámite, polo que, de conformidade co establecido no artigo 107 da Lei 30/1992, do 26 de novembro, de réxime xurídico das administración públicas e do procedemento administrativo común, poderá formular cantas alegacións estime oportunas para a súa consideración na resolución que poña fin ao procedemento. Igualmente, cando se estime que o dito acto decide directa ou indirectamente o asunto de fondo, determina a imposibilidade de continuar o procedemento, producen indefensión ou prexuízo irreparable a dereitos e intereses lexítimos, poderá interpoñerse no prazo de un mes a partir do día seguinte ao da súa notificación, recurso potestativo de reposición, que deberá fundamentar en calquera dos motivos de nulidade ou anulabilidade previstos nos artigos 62 e 63 da dita lei. Todo elo sen prexuízo da realización de cantas accións estime oportunas na defensa dos seus intereses lexítimos. Oroso, 28 de xaneiro de 2015 O alcalde Manuel Mirás Franqueira
06/02/2015 | Administración LocalMunicipal
Oroso
Baixa no padrón municipal de habitantes. Trámite de audiencia

O 03/10/2014 o alcalde ditou a seguinte Resolución: “RESOLUCIÓN DE ALCALDÍA Logo de ter coñecemento esta alcaldía de que as persoas que se relacionan a continuación non residen no domicilio no que figuran inscritos na folla padronal ou neste municipio, procedeuse a incoación dos expedientes de baixa de oficio no padrón municipal de habitantes ao non cumprir os requisitos do artigo 54 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo Real Decreto 1690/1986, do 11 de xullo. Logo de intentar a notificación individual pola que se require a comunicación da súa residencia no municipio, esta foi devolta polo servizo de Correos. Logo de ver o correspondente informe de residencia efectiva da Policía local do 19/09/2014. De conformidade co artigo 72 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo Real Decreto 1690/1986, do 11 de xullo. RESOLVO: PRIMEIRO.- Conceder un prazo de dez (10) hábiles para que o interesado manifeste a súa desconformidade e presente as alegacións que considere oportunas en relación co procedemento de baixa no padrón municipal de habitantes. No caso de que isto non suceda remitirase o expediente para o informe favorable do Consello de Empadroamento. SEGUNDO.- Notificar esta resolución ao interesado. Oroso, 3 de outubro de 2014. O alcalde Ante min, o secretario Manuel Mirás Franqueira Federico Suárez Cancelo” O presente acordo, constitúe un acto de trámite, polo que, de conformidade co establecido no artigo 107 da Lei 30/1992, do 26 de novembro, de réxime xurídico das administración públicas e do procedemento administrativo común, poderá formular cantas alegacións estime oportunas para a súa consideración na resolución que poña fin ao procedemento. Igualmente, cando se estime que o dito acto decide directa ou indirectamente o asunto de fondo, determina a imposibilidade de continuar o procedemento, producen indefensión ou prexuízo irreparable a dereitos e intereses lexítimos, poderá interpoñerse no prazo de un mes a partir do día seguinte ao da súa notificación, recurso potestativo de reposición, que deberá fundamentar en calquera dos motivos de nulidade ou anulabilidade previstos nos artigos 62 e 63 da dita lei. Todo elo sen prexuízo da realización de cantas accións estime oportunas na defensa dos seus intereses lexítimos. Oroso, 28 de xaneiro de 2015 O alcalde Manuel Mirás Franqueira
06/02/2015 | Administración LocalProvincial
Deputación Provincial da Coruña
Secretaría Xeral. Servizo de Contratación
Enaxenación de vehículos do Parque Móbil da Deputación Provincial da Coruña

SERVIZO DE CONTRATACIÓN 1. Entidade adxudicadora. a) Organismo: Excma. Deputación Provincial da Coruña. b) Dependencia que tramita o expediente: Servizo de Contratación. c) Número de expediente: PCO.001.2014.07422.2. Obxecto do contrato: ENAXENACIÓN DE VEHÍCULOS DO PARQUE MÓBIL DA DEPUTACIÓN PROVINCIAL DA CORUÑA.3. Tramitación e procedemento de adxudicación. a) Tramitación: ordinaria. b) Procedemento: aberto cun único criterio de valoración (prezo). O contrato adxudicarase á oferta que presente á alza un prezo maior.4. Tipo de licitación. –Establécense as seguintes cantidades como tipo para a venda: 5. Garantía provisional: con carácter previo á finalización do prazo de presentación de ofertas, os licitadores deberán depositar na Caixa da Corporación (Tesourería Provincial) unha garantía provisional por importe do 20% do tipo de licitación correspondeente ao lote ou lotes a os que se concurre. O documento acreditativo de constituír a garantía provisional presentarase acompañando á documentación para concurrir á licitación, no sobre A.6. Garantía definitiva: non se esixe.7. Pago do prezo de enaxenación: formalizado o contrato, o adxudicatario deberá realizar o pago do prezo total da enaxenación no termo de quince días hábiles e, de non facelo, decaerá no seu dereito con perda da fianza.8. Requisitos específicos do contratista: ver cláusulas 6 e 9 do prego.9. Presentación das ofertas ou das solicitudes de participación. a) Data límite de presentación de ofertas: en horas de oficina de 9.00 a 13.00, dentro do prazo de quince días naturais, contados dende o seguinte ao da publicación do anuncio de licitación no BOP. b) Presentarase en dous sobres pechados: Sobre A, subtitulado “Documentación”: conterá a documentación esixida na cláusula 9 do prego de cláusulas administrativas. Sobre C, subtitulado “Oferta económica”: conterá a proposición axustada ao modelo que figura no anexo n.º 2 do prego de cláusulas administrativas.10. Información: www.dicoruna.es 981 080 314.11. Gastos de anuncios. Atendendo á naturaleza do contrato, eximese ao adxudicatario do abono de gastos de publicación de anuncios en diarios oficiais e prensa. A Coruña, 27 de xaneiro de 2015. O PRESIDENTE O SECRETARIO Diego Calvo Pouso José Luis Almau Supervía
06/02/2015 | Administración LocalMunicipal
Oroso
Aprobación inicial Ordenanza reguladora

O Pleno da Corporación, en sesión celebrada o 29 de xaneiro de 2015, adoptou acordo de aprobación inicial dos seguinte expedientes: Cumprindo o disposto no artigo 49 da lei 7/85 reguladora das bases do réxime local, o expediente queda exposto ó público nas dependencias da Secretaría municipal por trinta días a partir do día seguinte da publicación deste anuncio no Boletín Oficial da Provincia, durante os cales os interesados poderán examinalo e presentar, ante o Pleno, as reclamacións que consideren oportunas. Transcorrido o prazo sen a presentación de reclamacións entenderase definitivamente aprobada. En Oroso, a 30 de xaneiro de 2015 O alcalde-Presidente Manuel Mirás Franqueira
06/02/2015 | Administración LocalMunicipal
Paderne
Anuncio licitación pública “Mellora pavimentación nas parroquias de Adragonte, Vigo, Quintas, Velouzas e Viñas”

Aprobado pola Xunta de Goberno Local na sesión de 15 de xaneiro de 2015 o expediente de contratación, da obra MELLORA DA PAVIMENTACIÓN NAS PARROQUIAS DE ADRAGONTE, VIGO, QUINTAS, VELOUZAS E VIÑAS, por tramitación URXENTE, anúnciase a licitación para participar nos termos que se expoñen, no mesmo Boletín e no perfil do Contratante do Concello de Paderne. CONTRATACIÓN POR PROCEDEMENTO ABERTO CUN ÚNICO CRITERIO DE VALORACIÓN: MELLORA DA PAVIMENTACIÓN NAS PARROQUIAS DE ADRAGONTE, VIGO, QUINTAS, VELOUZAS E VIÑAS NON SUXEITO MELLORA DA PAVIMENTACIÓN NAS PARROQUIAS DE ADRAGONTE, VIGO, QUINTAS, VELOUZAS E VIÑAS CNAE: 452 CPV: 452333251 OBRA ANUAL IVE INCLUIDO TOTAL: 90.000,00 € VALOR ESTIMADO: 74.380,16€ + IMPOSTOS: 15.619,84€ IVA 453 – 622.73 4 meses – non é criterio de valoración de ofertas 60% do prezo de adxudicación Non se esixe: <350.000,00€ Rexistro do Concello de Paderne de 9 a 14 horas de luns a venres, e os sábados de 10 a 13 horas.13 días naturais ( CLAUSULA 11. A. DOS PREGOS) www.concellodepaderne.es Publicación da Adxudicación no Perfil do Contratante 5% do importe da adxudicación do VALOR ESTIMADO adxudicado. Non se contemplan Non Segundo o previsto nos pregos e proxecto aprobado. Non procede Información Teléfono: CONCELLO DE PADERNE 981797001 Pregos Administrativos: PROVINCIÁIS BOP de A CORUÑA nº 103, 1 de xuño de 2012 e ANEXO IV http://www.dicoruna.es/contratacion/pregos-tipo.Documentación a presentar SOBRE A: basta a Declaración Responsable segundo o ANEXO IV. Proxecto – Prescricións técnicas: no Perfil do Contratante Modelos de Proposición e Modelo de Sobre: Segundo se establece no Prego de cláusulas administrativas no seu ANEXO II Correo electrónico: contratación@paderne. dicoruna. es En Paderne a 28 de xaneiro de 2015 O ALCALDE D. CÉSAR LONGO QUEIJO
06/02/2015 | Administración LocalMunicipal
Muros
Anuncio declaración de nulidade edicto publicado no BOP o 13 de marzo de 2013

O Pleno da Corporación do Concello de Muros celebrada o 26 de xaneiro de 2015, adoptou o seguinte acordo: PRIMEIRO.- Iniciar o procedemento de revisión de oficio para declarar a nulidade do edicto de corrección de erros do documento de aprobación do Plan Xeral de Ordenación Municipal de Muros ditado pola alcaldesa o 5 de marzo de 2013 e publicado no Boletín Oficial da provincia o 13 de marzo de 2013, por considerar que se atopa en curso da seguinte causas de nulidade: prescindir total e absolutamente do procedemento legalmente establecido conforme o artigo 62.1 f da Lei 30/92. SEGUNDO.- Suspender a execución do mesmo porque pode causar prexuízos de imposible ou difícil reparación. TERCEIRO.- Publicar a iniciación do procedemento no Boletín Oficial da Provincia de A Coruña, por un prazo de vinte días. Muros, 30 de xaneiro de 2015 A alcaldesa en funcións (dec.31 de 22.01.2015) Sandra Maneiro Pais
06/02/2015 | Administración LocalMunicipal
Porto do Son
Anuncio de licitación de contrato de obra

Anuncio de licitación O Concello de Porto do Son convoca licitación pública para adxudicar o contrato de execución da obra “Posta en valor do bordo litoral entre Porto do Son e o castro de Baroña”. 1.–Poder adxudicador. a) Organismo: Concello de Porto do Son. b) Dependencia que tramita o expediente: Secretaría do Concello. c) Obtención de documentación e información: Secretaría do Concello de Porto do Son: R/ Atalaia, s/n, 15970 Porto do Son (A Coruña). Teléfono 981 86 74 12. Fax 981 76 73 58. Perfil do contratante http://www.portodoson.org/index.php/2012-02-29-10-41-25/perfil-do-contratante.Data límite de obtención de documentación e información: día anterior ao de remate do prazo de presentación de proposicións.2.–Obxecto do contrato. a) Tipo: contrato administrativo de obra. b) Descrición: execución da obra descrita no proxecto “Posta en valor do bordo litoral entre Porto do Son e o castro de Baroña”. c) División por lotes: non. d) Lugar de execución: treito entre o núcleo de Porto do Son e o castro de Baroña. e) Execución e entrega: 1.–Prazo de execución: 4 meses (120 días). 2.–Lugar de entrega: Porto do Son.3.–Prórroga: non. f) CPV: 45213316-1 Traballos de instalación de pasarelas.3.–Tramitación e procedemento. a) Tramitación: urxente. b) Procedemento: aberto con multiplicidade de criterios de valoración. c) Criterios de adxudicación: cláusula 14.ª do prego de cláusulas administrativas particulares aprobado por decreto da Alcaldía núm.66/2015, do 2 de febreiro.4.–Orzamento. a) Orzamento base de licitación: 278.300,00 euros. b) Valor estimado: 230.000,00 euros. c) IVE: 48.300,00 euros.5.–Garantías. a) Provisional: non. b) Definitiva: 5% do importe de adxudicación, excluído o IVE.6.–Requisitos específicos do contratista. a) Clasificación: non se esixe. b) Solvencia económica e financeira e solvencia técnica e profesional: cláusula 19ª do prego de cláusulas administrativas particulares.7.–Presentación de ofertas. a) Prazo: 13 días naturais desde o seguinte á publicación deste anuncio no BOP da Coruña. b) Lugar de presentación: Rexistro Xeral. c) Documentación a presentar: cláusula 11.ª do prego de cláusulas administrativas particulares.8.–Apertura de proposicións: cláusula 19.ª do prego de cláusulas administrativas particulares.9.–Custos de publicidade: de conta do adxudicatario.10.–Revisión de prezos: non. Porto do Son, 2 de febreiro de 2015. O alcalde-presidente Asdo.: José Luis Oujo Pouso
06/02/2015 | Administración LocalMunicipal
Porto do Son
Licenza

Ponse en coñecemento de todos os posibles interesados que o Arcebispado de Santiago de Compostela solicitou licenza urbanística para ampliación do cemiterio parroquial de San Sadurniño de Goiáns ( Porto do Son). De conformidade co previsto no art.52 do Decreto 134/1998, do 23 de abril, sométese o expediente a información pública polo prazo de 15 días, a contar desde o seguinte ao de publicación deste anuncio no Boletín Oficial da Provincia, a fin de que todos os interesados e axentes que poidan resultar afectados pola aprobación desa norma poidan presentar as alegacións que estimen pertinentes. O expediente poderá consultarse en horario de 9:00 a 14:00 na Secretaría do Concello. En Porto do Son, a 30 de xaneiro de 2015. O Alcalde- Presidente, Asdo.: José Luis Oujo Pouso
06/02/2015 | Administración LocalMunicipal
Carballo
Anuncio de aprobación inicial da modificación da Ordenanza xeral sobre circulación e utilización das vías públicas do concello de Carballo

O Pleno Municipal en sesión ordinaria celebrada o 26 de xaneiro de 2015, acordou modificar o artigo 44 do texto refundido da Ordenanza xeral sobre circulación e utilización das vías públicas do concello de Carballo. Sométese o expediente a información pública mediante a exposición do anuncio no taboleiro de anuncios do Concello e no Boletín Oficial da Provincia, por un prazo de trinta días hábiles, dentro dos cales os interesados poderán examinalo e plantear as reclamacións que estimen oportunas. De non se presentaren alegacións durante este prazo, a modificación do artigo 44 do texto refundido da Ordenanza xeral sobre circulación e utilización das vías públicas do concello de Carballo, entenderase aprobado definitivamente sen necesidade de novo acordo plenario e, entrará en vigor, unha vez publicado o anuncio de aprobación definitiva da mesma, xunto co texto íntegro da Ordenanza, unha vez cumprido prazo establecido no art.65.2 da Lei 7/1985, do 2 de abril, reguladora das bases do réxime local.” Carballo, 29 de xaneiro de 2015. O alcalde D. Evencio Ferrero Rodríguez
06/02/2015 | Administración LocalMunicipal
Oroso
Baixas no padrón municipal de habitantes. Trámite de audiencia

O 03/10/2014 o alcalde ditou a seguinte Resolución: “RESOLUCIÓN DE ALCALDÍA Logo de ter coñecemento esta alcaldía de que as persoas que se relacionan a continuación non residen no domicilio no que figuran inscritos na folla padronal ou neste municipio, procedeuse a incoación dos expedientes de baixa de oficio no padrón municipal de habitantes ao non cumprir os requisitos do artigo 54 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo Real Decreto 1690/1986, do 11 de xullo. Logo de efectuar a notificación individual pola que se require a comunicación da súa residencia no municipio, non se obtivo resposta polo interesado. Logo de ver o correspondente informe de residencia efectiva da Policía local do 19/09/2014. De conformidade co artigo 72 do Real decreto 2612/1996, do 20 de decembro, polo que se modifica o Regulamento de poboación e demarcación territorial das entidades locais aprobado polo Real Decreto 1690/1986, do 11 de xullo. RESOLVO: PRIMEIRO.- Conceder un prazo de dez (10) hábiles para que o interesado manifeste a súa desconformidade e presente as alegacións que considere oportunas en relación co procedemento de baixa no padrón municipal de habitantes. No caso de que isto non suceda remitirase o expediente para o informe favorable do Consello de Empadroamento. SEGUNDO.- Publicar esta Resolución no taboleiro de anuncios do concello e no Boletín Oficial da Provincia. Oroso, 3 de outubro de 2014. O alcalde Ante min, o secretario Manuel Mirás Franqueira Federico Suárez Cancelo” O presente acordo, constitúe un acto de trámite, polo que, de conformidade co establecido no artigo 107 da Lei 30/1992, do 26 de novembro, de réxime xurídico das administración públicas e do procedemento administrativo común, poderá formular cantas alegacións estime oportunas para a súa consideración na resolución que poña fin ao procedemento. Igualmente, cando se estime que o dito acto decide directa ou indirectamente o asunto de fondo, determina a imposibilidade de continuar o procedemento, producen indefensión ou prexuízo irreparable a dereitos e intereses lexítimos, poderá interpoñerse no prazo de un mes a partir do día seguinte ao da súa notificación, recurso potestativo de reposición, que deberá fundamentar en calquera dos motivos de nulidade ou anulabilidade previstos nos artigos 62 e 63 da dita lei. Todo elo sen prexuízo da realización de cantas accións estime oportunas na defensa dos seus intereses lexítimos. Oroso, 28 de xaneiro de 2015 O alcalde Manuel Mirás Franqueira
06/02/2015 | Administración LocalProvincial
Deputación Provincial da Coruña
Intervención Xeral e Xestión Económica-Financeira. Serv. Fiscaliz. e Control Financ. Sec. Control II
Edicto de citación para notificar por comparecencia

Téndose intentada a notificación e de conformidade co que establece o artigo 59.5 en relación co artigo 61 da Lei 30/92 do réxime xurídico das administracións públicas e do procedemento administrativo común, non sendo posible notificarlle á entidade interesada o informe provisional do control financeiro, cítaselle, para que no prazo de 15 días naturais, contados dende o seguinte ao desta publicación, para que comparezan persoalmente ou mediante representante debidamente acreditado nas oficinas do Servizo de fiscalización e control financeiro, negociado de control financeiro de luns a venres, en horario de 9 a 14 ao efecto de practicarlle a notificación que se indica. Transcorrido o citado prazo sen comparecer, a notificación entenderase producida a todos os efectos legais ó día seguinte do vencemento do prazo antes sinalado. A Coruña, 3 de febreiro de 2015. O presidente O secretario Diego Calvo Pouso José Luis Almau Supervía
06/02/2015 | Administración LocalMunicipal
Carnota
Corrección erratas anuncio orzamento 2015

Detectado erro material no anuncio publicado no BOP nº 250, do 31 decembro 2014, no sumatorio dos capítulos do Orzamento Económico de Gastos, onde di “Total Orzamento 2.719.615,02€”, debe decir: “Total Orzamento 2.700.013,02 €”. Carnota, a 30 de xaneiro de 2015 O Secretario – Interventor Carlos Bousoño López
06/02/2015 | Administración LocalMunicipal
Abegondo
Publicación anuncio bases entroito 2015

Mediante resolución da Alcaldía de data 30/01/2015 acordouse aprobar a convocatoria e as bases do Concurso de Disfraces, Filloas e Premio Especial Gastronomía de Entroido 2015 Concello de Abegondo. As bases correspondentes están publicadas no taboleiro de anuncios do Concello, na páxina web municipal e na sede electrónica do Concello de Abegondo. Abegondo, 30 de xaneiro de 2015 O alcalde José Antonio Santiso Miramontes
13/02/2015 | Administración LocalMunicipal
Rianxo
Secretaría
Procemento abreviado 0001231/2014

Visto que no Xulgado Contencioso-Administrativo Nº 2 de Santiago de Compostela, tramítase recurso, procedemento abreviado nº 1231/2014, sendo recorrente viaqua gestión integral de aguas de galicia sau, e demandado o Concello de Rianxo. Aos efectos de dar cumprimento á Resolución do Xulgado, de data 09 de decembro de 2014, nº rexistro de entrada 7233, ao mesmo tempo que se remite ao Xulgado copia do expediente administrativo impugnado, emprázase aos interesados para que poidan comparecer en autos, no prazo de nove días, segundo dispón o artigo 49 da Lei 29/1998, de 13 de xullo, reguladora da Xurisdición Contencioso - Administrativa. En Rianxo, a 30 de xaneiro de 2015. O alcalde Adolfo F. Muíños Sánchez